*****

ΚΑΝΟΝΙΣΜΟΣ (ΕΟΚ) αριθ. 3041/90 ΤΗΣ ΕΠΙΤΡΟΠΗΣ

της 22ας Οκτωβρίου 1990

για την τροποποίηση του κανονισμού (ΕΟΚ) αριθ. 1562/85 της Επιτροπής περί των λεπτομερειών εφαρμογής των μέτρων που αποσκοπούν στην προώθηση της μεταποιήσεως ορισμένων εσπεριδοειδών και της εμπορίας των μεταποιημένων προϊόντων με βάση τα λεμόνια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2601/69 του Συμβουλίου της 18ης Δεκεμβρίου 1969 περί ειδικών μέτρων για την προώθηση της μεταποιήσεως όσον αφορά τα μανταρίνια, τα satsumas, τις κλημεντίνες και τα πορτοκάλια (1), όπως τροποποιήθηκε τελευταία από τον κανονισμό (ΕΟΚ) αριθ. 3848/89 (2), και ιδίως το άρθρο 3 παράγραφος 2,

τον κανονισμό (ΕΟΚ) αριθ. 1035/77 του Συμβουλίου της 17ης Μαΐου 1977 για την πρόβλεψη ειδικών μέτρων για την προώθηση της εμπορίας των μεταποιημένων προϊόντων με βάση τα λεμόνια (3), όπως τροποποιήθηκε τελευταία από τον κανονισμό (ΕΟΚ) αριθ. 1199/90 (4), και ιδίως το άρθρο 3,

Εκτιμώντας:

ότι ο κανονισμός (ΕΟΚ) αριθ. 1562/85 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2025/90 (6), καθορίζει τις λεπτομέρειες εφαρμογής των μέτρων που αποσκοπούν στην προώθηση της μεταποιήσεως ορισμένων εσπεριδοειδών και της εμπορίας των μεταποιημένων προϊόντων με βάση τα λεμόνια·

ότι η πείρα έδειξε ότι οι έλεγχοι που πραγματοποιούνται επί του παρόντος για την πληρωμή της χρηματικής αντιστάθμισης που χορηγείται στην πρώτη ύλη που χρησιμοποιείται για τη μεταποίηση, ιδίως σε χυμό, πρέπει να καταστούν εντονότεροι καθιερώνοντας τον έλεγχο της συμφωνίας μεταξύ του τελικού προϊόντος που λαμβάνεται από τη μεταποίηση και της πρώτης ύλης που χρησιμοποιείται για τη μεταποίηση αυτή· ότι πρέπει να προβλεφθούν διατάξεις προκειμένου να καταστεί δυνατός ο έλεγχος αυτός·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1562/85 τροποποιείται ως εξής:

1. Στο άρθρο 13 παράγραφος 1 στοιχεία δ) και ε) προστίθεται το ακόλουθο κείμενο:

«καθώς και η ένδειξη των ποσοτήτων χυμού που λαμβάνονται από κάθε προϊόν συνοδευόμενη από το βαθμό συμπυκνώσεως εκφραζόμενο σε βαθμούς Brix.»

2. Στο άρθρο 15 η παράγραφος 1 τροποποιείται ως εξής:

α) στην τρίτη περίπτωση προστίθεται το ακόλουθο κείμενο:

«καθώς και η ένδειξη των ποσοτήτων χυμού που λαμβάνονται από κάθε προϊόν συνοδευόμενη από το βαθμό συμπυκνώσεως εκφραζόμενο σε βαθμούς Brix.»·

β) η τέταρτη περίπτωση αντικαθίσταται από το ακόλουθο κείμενο:

«οι ποσότητες των προϊόντων που εγκαταλείπουν τις εγκαταστάσεις του μεταποιητού με την ένδειξη, για κάθε παρτίδα, του βαθμού συμπυκνώσεως εκφραζόμενου σε βαθμούς Brix καθώς και της διευθύνσεως του παραλήπτου. Οι ενδείξεις αυτές μπορούν να εμφαίνονται στα μητρώα με αναφορά στα δικαιολογητικά έγγραφα εφόσον αυτά περιλαμβάνουν τις προαναφερόμενες πληροφορίες.»·

γ) προστίθεται το ακόλουθο εδάφιο:

«Επιπλέον, το μητρώο περιλαμβάνει πληροφορίες σχετικά με τις αγορασθείσες ποσότητες χυμού, ανά προϊόν, καθώς και το βαθμό συμπυκνώσεως εκφραζόμενο σε βαθμούς Brix.».

3. Στο άρθρο 15 παράγραφος 2 προστίθεται το ακόλουθο κείμενο:

«Ο μεταποιητής διατηρεί την απόδειξη της πληρωμής κάθε μεταποιημένου προϊόντος που έχει αγοράσει, κατά τη διάρκεια πέντε ετών.».

4. α) Στο άρθρο 17 παράγραφος 1 παρεμβάλλεται το ακόλουθο στοιχείο:

«αα) η συμφωνία μεταξύ των ποσοτήτων των πρώτων υλών που αναφέρονται στο στοιχείο α) και του χυμού που προέρχεται από τη μεταποίηση των προϊόντων αυτών λαμβάνοντας υπόψη την απόδοση της πρώτης ύλης και το βαθμό συμπυκνώσεως του τελικού προϊόντος εκφρασμένου σε βαθμούς Brix. Η ισοδυναμία μεταξύ της ποσότητας της πρώτης ύλης και της ποσότητας του λαμβανομένου χυμού και του βαθμού συμπυκνώσεως Brix εκτιμάται με βάση την κλίμακα αντιστοιχίας που καθορίζεται στο παράρτημα.».

5. Στο άρθρο 17 η παράγραφος 3 αντικαθίσταται από το ακόλουθο κείμενο:

«3. Οι αρμόδιες αρχές που ορίζονται από τα κράτη μέλη προβαίνουν τουλάχιστον δύο φορές κατ' έτος σε φυσικό έλεγχο των αποθεμάτων των μεταποιημένων προϊόντων στην επιχείρηση μεταποιήσεως καθώς και των αποθεμάτων των μεταποιημένων προϊόντων που έχουν αγορασθεί.».

6. Στο άρθρο 20 στο πρώτο εδάφιο προστίθεται το ακόλουθο σημείο:

«8. Τα τελικά προϊόντα που αναφέρονται στα σημεία 1 έως 5 και στο σημείο 7 συμπεριλαμβανομένης της ενδείξεως του βαθμού συμπυκνώσεως εκφραζομένου σε βαθμούς Brix.».

7. Προστίθεται ως παράρτημα το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Οκτωβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 324 της 27. 12. 1969, σ. 21.

(2) ΕΕ αριθ. L 374 της 22. 12. 1989, σ. 6.

(3) ΕΕ αριθ. L 125 της 19. 5. 1977, σ. 3.

(4) ΕΕ αριθ. L 119 της 11. 5. 1990, σ. 61.

(5) ΕΕ αριθ. L 152 της 11. 6. 1985, σ. 5.

(6) ΕΕ αριθ. L 184 της 17. 7. 1990, σ. 12.

ΠΑΡΑΡΤΗΜΑ

«ΠΑΡΑΡΤΗΜΑ

ΚΛΙΜΑΚΑ ΑΝΤΙΣΤΟΙΧΙΑΣ

1.2.3 // // // // Χυμός

// Απόδοση

σε χυμό

συμπεριλαμβανόμενη μεταξύ

// Βαθμός Brix φυσικός χυμός

συμπεριλαμβανόμενος μεταξύ

// // // // Πορτοκάλια // 30 % και 40 % // 10° και 12 ° // Μανταρίνια, κλημεντίνες, σατσούμας // 22,5 % και 30 % // 10° και 12° // Λεμόνια // 20 % και 30 % // 7° και 8°» // // //